
Narvas Linda 4 hoones asuvatele ruumidele
ühtse kuutasu kehtestamine 
(MTÜ Eesti HIV-positiivsete Võrgustik)
1. ASJAOLUD JA MENETLUSE KÄIK

Narva Linnavalitsusele saabus taotlus MTÜ-lt Eesti HIV-positiivsete Võrgustik, registrikood 80227321, milles palutakse jätta Narvas Linda tänav 4 hoone hoolduskulude ja kommunaalteenuste osas kehtestatud ühtne kuutasu 2011.a tasemele.
Mittetulundusühing Eesti HIV-positiivsete Võrgustik kasutab tasuta kasutamise lepingu alusel Narvas Linda tänav 4 hoones asuvaid 6. korruse ruume nr 182, 183, 185, 185a, 201, 205a, 211-213.

Ruume nr 201 ja 205a üldpinnaga 64,7 m²  kasutatakse psühhosotsiaalsete teenuste osutamiseks erivajadustega inimestele.  

Ruumides nr 182, 183, 185, 185a, 211-213 üldpinnaga 162,5 m² on kavas avada tervisekeskus.
MTÜ Eesti HIV-positiivsete Võrgustik planeerib teha linnavarasse kapitaalmahutusi summas 90 000 eurot. Peamine rahastamisallikas on rahvusvaheline fond „AIDS Healthcare Foundation“.

Narva Linnavalitsuse 23.03.2011. a korraldusega nr 298-k oli MTÜ-le Eesti HIV-positiivsete Võrgustik kehtestud Narvas Linda tänav 4 hoones ruumide kasutamisel hoone hoolduskulude ja kommunaalteenuste katmiseks ühtne kuutasu lähtuvalt arvestusest 0,65 eurot/m2.
Mittetulundusühingu Eesti HIV-positiivsete Võrgustik taotlust arutati Narva Linnavalitsuse linnavarakomisjoni koosolekul 03.11.2011. a (protokoll nr 13) ning otsustati:
1. Soovitada kehtestada mittetulundusühingule Eesti HIV-positiivsete Võrgustik, registrikood 80227321, 2012. aastaks Narvas Linda tänav 4 hoones ruumide kasutamisel hoone hoolduskulude ja kommunaalteenuste katmiseks ühtne kuutasu lähtuvalt arvestusest 0,85 eurot/m2.

2. Narva Linnavalitsuse Linnavara- ja Majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED
Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 17.03.2005.a määruse nr 14/52 “Linnavara kasutusse andmise kord” punktide 7.2, 7.2.3 kohaselt linnavalitsuse korraldusega võib linnavara kasutusse anda tasuta või üüritasu arvestuse metoodilise juhendiga ette nähtust madalama tasu eest tähtajaga kuni 5 aastat või tähtajatult mittetulundusühingutele.

3. OTSUS

Kehtestada mittetulundusühingule Eesti HIV-positiivsete Võrgustik, registrikood 80227321, Narvas Linda tänav 4 hoones asuvate ruumide kasutamisel hoone hooldus- ja kommunaalkulude katmiseks ühtne kuutasu lähtuvalt arvestusest 0,85 eurot/m2 alates 01.01.2012 kuni 31.12.2012.

4. RAKENDUSSÄTTED

4.1. Narva Linnavalitsuse Linnavara- ja Majandusametil teha korraldus teatavaks mittetulundusühingule Eesti HIV-positiivsete Võrgustik.

4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

